ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቂም ቂም፡ ግዜን ኣገዳስነቱን ኣብ ህይወት 27 መስከረም 2017 ምንጪ ስእሊ, Getty Images ብዛዕባ ግዜ ዘለና ኣፍልጦን መረዳእታን፡ ወትሩ ምስ ምንቅስቓስ እዛ እንነብረላ ምድሪ ተኣሳሲሩ'ዩ ዝግለጽ። ምድሪ፡ ኣብ ዙርያኣን ዙርያ ጸሓይን ከምእትዘውር ቅድሚ ምፍላጥና፡ ብዛዕባ መዓልታትን ዓመትን ንዛረብን ንፈልጥን ነይርና ኢና። ልደትን ግብኣትን እዛ ኣብ ሰማይ እንርእያ ወርሒ፡ ነታ ብ30 መዓልታት እንጽብጽቦን "ወርሒ" ኢልና እንሰምዮን ግዜ እያ ትገልጸልና። ጸሓይ ኣብ ቅርቅርትና ክትከውን እንከላ፡ ፍርቂ መዓልቲ፡ ክትዓርብ እንከላ ከኣ ዕራረቦ ምኻኑ ንርዳእን ንፈልጥን ኢና። ግን ብጸሓይን ጽላሎትን ሰዓት ክንደይ ምኻኑ ንምግማት፡ ኣበይ ከም እትነብር ይውስኖ እዩ። ምኽንያቱ ጸሓይ፡ ኣብ ገሊኡ ክፍለ ዓለማት ቀልጢፋ ትበርቀሉን ደንጊያ ትዓርበሉን ኩነታት ስለዘሎ። ሰባት፡ ብተለምዶ፡ ንኩነታት ብርሃን ኣከባቢኦም ገሚቶም እዮም ናይ ኢድ ሰዓታቶም ዘስተኸኻኽሉ። እዚ እውን ኣብ ኣከባቢና ምስ ዘሎ ነገር ምስ ዝዛመድ እዩ። ኣብ ዝተፈላለየ ኣከባቢ ንነብር እንተኾይንና ግን፡ መምስ እቲ እንነብሮ ቦታ፡ ናይ ግዜ ፍልልይ ክህልወና ስለዝኽእል፡ ንኹላትና ልክዕን ተመሳሳልን ግዜ ክህልወና ኣይክእልን እዩ። ግዜ ልክዕ ከም ገንዘብ፡ ክብሩ ብሓፈሻዊ ተቐባልነቱ እዩ ዝምዘን። ንነዊሕ ግዝያት፡ ኣብ ዝንግሪር፡ ማለት፡ ካብ ምብራቕ ንምዕራብ ናይ ግሪንዊች ዘሎ ሕንጻጽ ዝዕቅን መሳርሒ ስለዘይነበረ ብዙሕ ጸገማት ነይሩ እዩ። ምንጪ ስእሊ, Alamy መግለጺ ስእሊ, እታ ብ60 ዕጽፊ ዝያዳ ቅንዕትን ትኽክልን ዝነበረት ናይ ሁይገንስ ዘንጋዊት ሰዓት መንደቕ ዋላ እውን ቅድሚኡ ሰዓት እንተነበረ፡ ኣብ 1656 ክሪስትያን ሁይገንስ ዝተባህለ ተወላዲ ዳች፡ ሓደ ናብ ልክዕ ዝቐረበ ናይ ግዜ ኣተዓቓቕና ዝሕብር ሰዓት ፈጢሩ ነበረ። ካብ ጥንታዊ ስልጣኔ ግብጺ ጀሚሩ ክሳብ ማእከላይ ዘበን ፐርሺያ ኣብ ዝነበረ ግዜ እውን ናይ ማይ ሰዓታት ተኣታትየን ነይረን። ካልኦት እውን ብምልክታትን፡ ሽምዓን ግዜ ይዕቅኑ ነይሮም። ኣብቲ እዋን፡ ዋላ እውን እተን ኣዚየን ቅኑዓት ዝበሃላ ሰዓታት፡ ኣብ መዓልቲ ናይ 15 ደቓይቕ ናይ ግዜ ፍልልይ የርእያ ነይረን። ይኹን እምበር እቶም ኣብ ገዳም ዝነብሩ መነኮሳት ሰዓት ክንደይ ከምዝጽልዩን ከምዝሰግዱን ኣይጠፍኦምን። እንተኾነ፡ ኣብቲ ኣድላይነቱ እናዓበየ ዝመጽእ ዝነበረ፡ ኣብ ቁጠባዊ ህይወት ኣህዛብ ልዑል ኣበርክቶ ዝነበሮን ዘለዎን ጉዕዞ ባሕሪ መራክብ፡ እቲ ልክዕን ትኽክልን ግዜ ምፍላጥ ኣገዳሲ ነይሩ። ባሕረኛታት፡ መኣዝን ጸሓይ ርእዮም እዮም ኣብ ሰሜናዊ ዲዮም ኣብ ደቡባዊ ማእገር (ክሊ መኣዝን ምድሪ) ከምዘለዉ ዝፈልጡ። እንተኾነ ኣብቲ ካልእ መኣዝን፡ ማለት ካብ ምብራቕ ናብ ምዕራብ ዘሎ ናይ ግሪንዊች ሕንጻጽ (ዝንግሪር) ግን ጸገም ነይሩዎም። ምኽንያቱ፡ ካብቲ ዝርከቡሉ ቦታ ኣብ ምብራቕ ዲዮም ኣብ ምዕራብ ዘለው ንኪፈልጡ፡ ክግምቱ ጥራሕ እዮም ዝኽእሉ። ብሳዕቤኑ ብዝፍጠር ጌጋታት ከኣ ብደረጅኡ ዝፈላለ ሓደጋታት የጋጥሞም ነይሩ። ምንጪ ስእሊ, Alamy መግለጺ ስእሊ, እታ ንጸገማት ዝንግሪር ዝፈትሐት ናይ ጆን ሃሪሶን ሰዓት እንሓንሳብ እተን መራኽብ ካብቲ ከዕርፋሉ ዝግበአን ቦታ ኣማኢት ማይልስ ኣብ ዝርሕቀቱ ምድሪ ይዓርፋ፣ ንሓንሳብ እውን ተጋጭየን ይሰባበራ። ልክዕ ሰዓትን ግዜን ምፍላጥ እንታይ ይሕግዝ?
